Diari Oficial de la Generalitat Valenciana


Sumari del DOGV 8925, del 14-10-2020 (2020/8348)

RESOLUCIÓ de 7 d'octubre de 2020, de la Consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a les explotacions ramaderes afectades per la Covid-19 per a l'exercici 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8348


Data del document
:   07-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 7 d'octubre de 2020, de la Consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat al tràmit administratiu de concessió de l'ajuda a les explotacions ramaderes afectades per la Covid-19 per a l'exercici 2020. [2020/8348]  
Vistes les sol·licituds d'ajudes presentades a l'empara de la secció II del Decret 59/2020, de 8 de maig (DOGV 8811, 14.05.2020), del Consell, d'aprovació de bases reguladores i de concessió directa de subvencions a entitats, empreses i persones en règim d'autònom del sector primari que han patit pèrdues econòmiques per la Covid-19, en les quals s'estableixen les ajudes a les explotacions ramaderes afectades per la Covid-19.  
Vistos els articles segon i sisé del Decret 59/2020, de 8 de maig, en els quals s'estableix els requisits per a ser beneficiari i la quantia de l'ajuda.  
Vistos els informes d'avaluacions emesos per les direccions territorials i realitzada la valoració final per l'òrgan col·legiat tal com disposa l'article 8 de la secció II de l'esmentat decret.  
Vista la proposta de resolució del director general d'Agricultura, Ramaderia i Pesca per la qual es dona publicitat al tràmit administratiu de concessió de l'ajuda a les explotacions ramaderes afectades per la covid-19 per a l'exercici 2020.  
Vist que en l'Acord de 24 de juliol de 2020, del Consell, d'autorització de modificacions entre capítols i programes en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per a la inclusió de cinc noves línies de subvenció directa previstes en el Decret 59/2020, de 8 de maig, del Consell, i també modificacions en els pressupostos de l'Agència Valenciana de Foment i Garantia Agrària (exp.12459/20-069), s'estableix que les ajudes es concediran d'acord amb el que es preveu en l'article 168.1.C de la Llei 1/2015, de 6 de febrer, per succeir raons d'interés econòmic, social i humanitari i tenen caràcter singular, en virtut de les circumstàncies derivades de la declaració de l'estat d'alarma en tot el territori nacional.  
  
Vist que en l'Acord de 24 juliol de 2020, del Consell, s'estableix que les ajudes es concediran amb una dotació pressupostària de 4.000.000 euros, a càrrec del capítol IV del programa 714.80 d'agricultura i ramaderia, aplicació pressupostària 50.96.11.0613, línia S8672.  
  
Vistos els imports sol·licitats pels interessats, que no esgoten la dotació pressupostària assignada a aquestes ajudes, per la qual cosa no es fa necessari aplicar prorrateig tal com estableix l'article 7.  
Tenint en compte la proposta de l'òrgan col·legiat al qual fa referència l'article 8 del Decret 59/2020, de 8 de maig, i acreditat el compliment dels beneficiaris de la subvenció, considerant-los conformes amb la normativa que regula l'ajuda concedida.  
Vistes les 629 sol·licituds d'ajudes presentades a l'empara de la secció II del Decret 59/2020, de 8 de maig, en la qual s'estableixen les ajudes a les explotacions ramaderes afectades per la Covid-19, relacionades en l'annex 1, «Llista total d'expedients de sol·licitud d'ajuda», que comença amb Granja Avícola Loli, amb CIF B0329\*\*\*\*, i acaba amb Vicente Ganados Genovés SL Descals, amb CIF B9672\*\*\*\*, resolc:  
  
Primer  
Concedir l'ajuda als 561 expedients segons la relació adjunta en l'annex 2, «Llista d'expedients aprovats», que comença amb l'expedient AGCOEG/2020/03/001, que correspon al sol·licitant amb CIF X72506612, i acaba amb l'expedient AGCOEG/2020/46/202, que correspon al sol·licitant amb CIF E04198470, on per a cada beneficiari figura el cens concedit i la quantia de l'ajuda concedida.  
  
  
Segon  
Que s'autoritze el pagament de l'ajuda, a càrrec de l'aplicació pressupostària 33.20.82.0780, línia S8672, a cadascun dels beneficiaris assenyalats en el punt primer per un import total de 3.292.854,30 euros.  
Tercer  
El desistiment i arxivament dels 6 expedients relacionats en l'annex 3, «Llista d'expedients desistits», que comença amb l'expedient AGCOEG/2020/03/026, que correspon al titular amb NIF \*\*\*7815\*\*, i acaba amb l'expedient AGCOEG/2020/46/193, que correspon al titular amb NIF \*\*\*4325\*\*, on per a cada sol·licitant figura el motiu del desistiment.  
  
Quart  
Denegar l'ajuda als 62 expedients relacionats en l'annex 4, «Llista d'expedients denegats», que comença amb l'expedient AGCOEG/2020/03/028, que correspon al titular amb NIF \*\*\*9517\*\*, i acaba amb l'expedient AGCOEG/2020/46/201, que correspon al titular amb NIF \*\*\*4128\*\*, on per a cada sol·licitant figura el motiu de la denegació.  
  
Aquesta resolució posa fi a la via administrativa, i contra aquesta es podrà interposar un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la notificació o publicació, de conformitat amb el que es preveu en l'article 46 de la Llei29/1998, de 13 de juliol, reguladora de la jurisdicció contenciosa administrativa.  
  
  
València, 7 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica, p. d. (Resolució de 27 de juliol de 2015, DOGV de 30.07.2015), el secretari autonòmic d'Agricultura i Desenvolupament Rural i director de l'Agència Valenciana de Foment i Garantia Agrària: Francisco Rodríguez Molero.